Наталля Мінчанка, начальнік упраўлення біялагічнай і ландшафнай разнастайнасці Мінпрыроды, патлумачыла журналістам падчас прэс-канферэнцыі 3 сакавіка, што гаворка не ідзе пра бескантрольнае забойства рэдкіх жывёлаў. У выпадку, калі будуць прынятыя змяненні ва ўказ 580, працягвае працаваць Закон аб жывёльным свеце, які кажа, што адстрэл — гэта самая крайняя мера, калі адлоў і адсяленне дадзенай жывёліны не магчымы.